Su fruttu ‘e su sarmentu
(2003)

Su sarmentu es pianta agradessida
Dae su Deus Bacu immortalada
Sempre gelosamente enit curada	
Dae s’omine in su cursu ‘e sa vida

Sa’ Ua, frutta bona e preferida,	
Ch’in’parte enidi in binu trasformada
Dae tempos remotos renomada
Custa sacra bevanda beneida

Chi sempre at tentu s’omine a cumpanzu
E tribagliada cun delicadesa
Pro fagher  custu brou ‘e meraviglia

Si bellu preparades unu pranzu
Pro chi bene arrichida siat sa mesa
Chi non manche de inu sa bottiglia.